आरा में अाग लगी, छह बच्चें झुलसे , सब कुछ राख हुआ
भीषणअगलगी में एक कमरे में फंसकर छह बच्चें झुलस गए। ग्रामीणों ने काफी दिलेरी सुझबूझ से सभी बच्चों को एक खिड़की के माध्यम से बाहर निकालकर उनकी जान बचाई। गंभीर अवस्था में सभी बच्चें आरा शहर के सदर अस्पताल में इलाजरत हैं। इनमें एक बच्चें की चिंताजनक हालत बताई जा रही है। सभी बच्चें एक ही परिवार के हैं। हादसा शनिवार की देर रात बड़हरा प्रखंड के केशोपुर गांव के बिंदटोली में हुई। अगलगी में नौ ग्रामीणों के झोपड़ीनुमा घर जलकर खाक हो गया। जख्मियों में शिवनारायण बिंद की पांच पुत्रियां मनीषा कुमारी ( 9 वर्ष), संगीता कुमारी ( 6 वर्ष) , इंदू कुमारी ( 6 वर्ष), नीतू कुमारी ( 3 वर्ष), पुत्र कर्ण कुमार ( 2 वर्ष) एक अबोध बच्ची आग की चपेट में झुलस गए। नगद, गहने, अनाज घरेलू सामान समेत पांच लाख की संपति राख हो गई। तीन बकरी एक दर्जन मुर्गियां भी जलकर मर गईं। दो मवेशी झुलसकर जख्मी हो गए। अगलगी की लपटें काफी ऊंची उठ रही थी। इसे आरा- बड़हरा रोड पर तीन किमी दूर से देखा गया। प्रभावित परिवार गरीब मजदूर हैं। इनमें शिवनारायण बिंद, राम दुलार बिंद, बीरबहादुर बिंद, रामबहादुर बिंद, फतिंगन बिंद, रामअयोध्या बिंद, गुडडू बिंद, टुन्ना बिंद नागेश्वरी कुंवर शामिल हैं।
पड़ोसी गांव रामसागर के ग्रामीणों ने मदद में दरियादिली दिखाई। रात में गांव के करीब पचास लोग मदद में जुटे थे। रविवार को आपस मे चंदा कर नगद 2007 रु, पचास किग्रा चावल, 20 किग्रा आटा प्रदान किया। केशोपुर के पूर्व पंसस कृष्णा सिंह, एसपी सिंह, केशरी सिंह, मनीष सिंह, लल्लू सिंह, सेमरिया-पड़रिया के पंसस रंजन सिंह, पूर्व मुखिया झगड़ू बिंद ने भी मदद में हाथ बटाया।
अगलगी के 26 घंटे बाद रविवार की दोपहर बारह बजे तक भी राख की ढेर से धुंआ निकल रहा था। जगह-जगह राख के ढेर जलकर काले हो गए बर्तन बिखरे पड़े थे। महिलाएं छाती पीटकर रो रही थी।
एकखिड़की ने बचाई सात लोगों के प्राण : हादसेमें एक खिड़की ने सात जिंदगी बचाई। अगर, शिवनारायण के एक कमरे के अर्धबने घर में खिड़की में पल्ला या लोहे का जंगला लगा होता, तो तबाही का मंजर अधिक होता। सात लोगों के प्राण भी नहीं बच पाते।
hin_Deva hin_Deva hin_Deva hin_Deva hin_Deva